pythainlp/thai_wikipedia_clean_20230101 huggingface dataset:
มาริบอร์ เป็นสโมสรที่ประสบความสำเร็จมากที่สุดของประเทศ พวกเขาชนะเลิศเปอร์วาลีกาสโลวีเนีย 14 สมัย, สโลวีเนียนคัพ 9 สมัย และสโลวีเนียนซูเปอร์คัพอีก 4 สมัย ช่วงเวลาที่ประสบความสำเร็จมากที่สุดคือช่วงคริสตทศวรรษ 1990-2000 เมื่อพวกเขาคว้าแชมป์ลีก 7 สมัยติดต่อกัน และคว้าแชมป์ฟุตบอลถ้วยอีก 3 สมัย ต่อมาในฤดูกาล 2008–09 มาริบอร์ยังคงยิ่งใหญ่ เมื่อคว้าแชมป์ลีกได้ 7 จาก 9 สมัยหลังสุด ก่อนที่สโลวีเนียจะได้รับเอกราชในปี ค.ศ. 1991 มาริบอร์เล่นในระบบฟุตบอลของยูโกสลาเวีย โดยพวกเขาคว้าแชมป์ยูโกสลาฟเซคเกินด์ลีกในปี ค.ศ. 1967 พวกเขาเป็นหนึ่งในสามสโมสรของสโลวีเนีย ที่เคยได้เล่นในยูโกสลาฟเฟิร์สลีก ซึ่งจัดขึ้นในช่วงปี ค.ศ. 1945-1991 ในปัจจุบัน พวกเขาเป็นเพียงสโมสรเดียวของประเทศ ที่เคยได้ลงเล่นในยูฟ่าแชมเปียนส์ลีก รอบแบ่งกลุ่ม
มาริบอร์ มีคู่ปรับที่สำคัญคือ โอลิมปียา จากเมืองหลวงลูบลิยานา การแข่งขันนี้เรียกว่า อิเทอร์นัลดาร์บี ("") แต่มาริบอร์เป็นสโมสรที่มีฐานแฟนบอลและผู้สนับสนุนมากที่สุดของประเทศ
สนามเหย้าของพวกเขาคือ ลิยูตสกีเวิร์ต ซึ่งมีความจุ 12,702 ที่นั่ง สร้างในปี ค.ศ. 1952 และสร้างใหม่ช่วงปี ค.ศ. 1990-2000 สีหลักของสโมสรคือสีม่วง
สีหลักของมาริบอร์คือสีม่วง โดยสโมสรมีฉายาว่า "สีม่วง" (') และ "วิโอลา" ('), นอกจากนี้ยังสื่อถึง "เดอะไวโอล" ซึ่งเกี่ยวข้องกับภูมิภาคของอดีตยูโกสลาเวีย
สนามลิยูตสกีเวิร์ต  เป็นสนามเพียงแห่งเดียวในมาริบอร์ที่ตั้งอยู่ฝั่งซ้ายของแม่น้ำดราวา เป็นสถานที่สำคัญทางธรรมชาติ วัฒนธรรม สถาปัตยกรรม และกีฬาของเมืองนี้ สนามตั้งชื่อตามสวนสาธารณะที่เคยตั้งอยู่ที่นี่ และเคยมีหลุมฝังศพตั้งอยู่ก่อนที่สนามจะสร้างขึ้น สนามเปิดใช้งานในปี ค.ศ. 1952 และสร้างใหม่ช่วงต้นทศวรรษ 1960 สโมสรลงเล่นที่สนามแห่งนี้ครั้งแรกในปี ค.ศ. 1961 เมื่ออัฒจันทร์หลักอยู่ระหว่างการก่อสร้าง อัฒจันทร์คอนกรีตโค้ง ยาว 129.8 เมตร สูง 18.4 เมตร ต่อมาในปี ค.ศ. 1994 ได้ติดตั้งระบบแสงไฟ เพื่อให้แข่งขันในช่วงเวลาเย็นได้ หลังจากนั้นสนามก็มีการปรับปรุงเป็นระยะ ๆ ครั้งที่สำคัญที่สุด คือในปี ค.ศ. 2008 ปัจจุบัน สนามนี้มีความจุ 12,702 ที่นั่ง
นอกจากเป็นสนามเหย้าของมาริบอร์แล้ว ยังเป็นสนามของฟุตบอลทีมชาติสโลวีเนีย เคยใช้แข่งขันในรายการฟุตบอลโลก 2010 รอบคัดเลือก และเป็น 1 ใน 2 สนามของประเทศ ที่เคยจัดแข่งขันยูโร 2012, ฟุตบอลโลก 2014 และยูโร 2016 รอบคัดเลือก สถิติผู้ชมในสมัยของยูโกสลาฟ คือ 20,000 คน ส่วนในลีกของสโลวีเนีย ผู้ชมสูงสุดคือ 14,000 คน ในนัดสุดท้ายของฤดูกาล 1996–97
มาริบอร์ คว้าแชมป์ลีก 14 สมัย และสโลวีเนียคัพอีก 9 สมัย มากที่สุดของประเทศ พวกเขาเคยคว้าแชมป์ลีกติดต่อกัน 7 สมัย และเป็นสโมสรเดียวของประเทศที่คว้าดับเบิลแชมป์ถึง 4 ครั้ง และยังเป็นสโมสรเดียวที่คว้าเทรเบิลแชมป์ได้ ด้วยการชนะเลิศลีก, ถ้วย และซูเปอร์คัพในฤดูกาล 2012–13 พวกเขายังเคยเป็นหนึ่งในแชมป์ยูฟ่าอินเตอร์โตโตคัพ ค.ศ. 2006 อย่างไรก็ตาม ถ้วยรางวัลนั้น ถูกมอบให้แก่นิวคาสเซิลยูไนเต็ดที่พัฒนาอย่างรวดเร็วแทน มาริบอร์เคยจบลีกด้วยอันดับต่ำกว่าที่ 4 เพียงครั้งเดียว และเป็นสโมสรแรกที่สะสมครบ 1,000 คะแนน ในลีกสูงสุด
ริซาละห์ ฮุกูก
ริซาละห์ ฮุกูก (ตำราเกี่ยวกับสิทธิ)คือชื่อฮาดิษบทยาวจากท่านอิมาม อาลี อิบนิ ฮุเซน (อฺ) ที่รายงานจาก อบูฮัมซะ ซุมาลี
เนื่องจากเนื้อหาสำคัญในตำราฉบับนี้ทำให้มีนักวิชาการหลายท่านแปลและเขียนอรรถาธิบายขึ้นมาตำราฉบับนี้ถูกแปลเป็นภาษา อังกฤษ อาร์เมเนีย ภาษาอูรดู
ขอบเขตเนื้อหาของตำรา.
ในตำราฉบับนี้ได้ทำการตรวจสอบสิทธิและหน้าที่ของมนุษย์ทั้งหมด ๕๑ สิทธิโดยแบ่งเป็นเจ็ดส่วนดังนี้
- สิทธิของพระองค์ &lt;br&gt;
- สิทธิของตัวตนและร่างกายของมนุษย์&lt;br&gt;
- สิทธิของการกระทำที่เป็นอิบาดัต
- สิทธิของผู้ปกครองและประชาชน&lt;br&gt;
- สิทธิของญาติพี่น้อง&lt;br&gt;
- สิทธิทางสังคม&lt;br&gt;
- สิทธิทางเศรษฐกิจ
ความหมายของสิทธิในตำราฉบับนี้.
ในตำราฉบับนี้สิทธิหมายถึง บทบัญญัติ และหน้าที่ที่พระองค์ทรงกำหนดให้แก่มนุษย์ สิทธิต่าง ๆ ที่ถูกกำหนดมิได้เป็นสิทธิที่ต้องทำสำหรับผู้ศรัทธา (วาญิบ)เท่านั้นแต่ยังครอบคลุมไปยังเรื่องที่สนับสนุนให้กระทำ(อิสติฮบาบ) นอกเหนือจากนั้นสิทธิต่าง ๆ ที่ถูกกำหนดในตำราฉบับนี้ไม่ได้สร้างข้อกำหนดว่าต้องกระทำ ที่หากละทิ้งแล้วจะพบกับบทลงโทษทางบทบัญญัติ แต่เป็นข้อกำหนดที่มาจากการกำหนดหน้าที่ทางจริยธรรมอันดีงามของมนุษย์ผู้ศรัทธาคนหนึ่ง
คุณค่าทางสายรายงานของตำรา.
หนังสือแหล่งฮาดิษที่เก่าแกที่สุดและได้บันทึกตัวบทตำราฉบับนี้อย่างครบถ้วนมีดังต่อไปนี้
- ตะฮะฟุลอุกูล โดยฮาซัน อิบนิ อาลี อิบนิ ฮูเซน อิบนิ ชุอฺบะ ฮะรอนี /เสียชีวิตเมื่อปี ๓๘๑ ฮ.ค ในตำราเลมนี้ได้กล่าวถึง ๕๐ สิทธิโดยไม่ได้กล่าวถึงสายรายงาน &lt;br&gt;
- คิศอล โดยท่านเชคศอดูก&lt;br&gt;
- มัน ลา ยะฮฎอรอฮุล ฟะกิฮ &lt;br&gt;
โดยเชคศอดูก ในตำราสองเล่มนี้นอกเหนือจาก ๕๐ สิทธิท่านเชคศอดูกได้เพิ่มเติมอีก ๑ สิทธิ คือสิทธิของการทำฮัจย์ แม้ว่าท่านไม่ได้กล่าวถึงสิทธิของการทำฮัจย์ในบทนำของคิศอล นอกเหนือจากนั้นควรกล่าวเพิ่มเติมเกี่ยวกับสายรายงานว่า
1. ในหนังสือ มัน ลา ยะฮฎอรอฮุล ฟะกิฮไม่ได้มีการกล่าวถึงสายรายงาน ดังนั้นฮาดิษขาดตอนในเรื่องของสายรายงาน เช่นเดียวกันฮาดิษที่ถูกกล่าวถึงในหนังสือทั้งสามเล่มมีความแตกต่างกัน
2. ในสายรายงานของตำราคิศอลไม่มีชื่อของ อิสมาอีล อิบนิ ฟัฎล์อยู่
3. ในหนังสือ มัน ลา ยะฮฎอรอฮุล ฟะกิฮ ไม่ได้กล่าวว่า สิทธิต่าง ๆ มาจากท่านอิมามสัจจาด(อฺ)ในขณะที่ในคิศอลได้กล่าวถึงสิ่งนี้
กะดีจีน
ชุมชนกะดีจีน
อิสมาอีลียะฮ์
อิสมาอีลียะฮ์ คือกลุ่มหนึ่งจากนิกายชีอะฮ์ ที่มีความเชื่อว่าระบบการปกครองโดยอิมามจบลงที่บุตรชายของท่านอิมาม ญะอฺฟัร ซอดิก(อฺ) พวกเขาเชื่อว่าบุตรชายของอิมาม ญะอฺฟัร ศอดิก (อฺ) เป็นอิมามท่านที่เจ็ด พวกเขาอยู่ร่วมสมัยกับซามานิยะห์ (Samanid)ในเปอร์เซีย และได้เผยแพร่แนวความคิดของตนอย่างกว้างขว้าง ปัจจุบันจำนวนของพวกเขาลดน้อยลง โดยปรากฏอยู่ในประเทศอิหร่านเพียงเล็กน้อยและ กระจัดกระจายอยู่ในประเทศอื่นๆ บ้าง เช่น อัฟกานิสถาน ทาจิกิสถาน อินเดีย แทนซาเนีย เคนยา ฯลฯ
ตามคำกล่าวของเฮนรี คอร์บิน ชาวอิสมาอีลียะฮ์กลุ่มนิซารี สูญเสียตำราซึ่งเป็นแหล่งอ้างอิงสำคัญของตนภายหลังจากการบุกรุกของมองโกลและการทำลาย Alamut Castle รวมถึงการทำลายตำราโบราณต่าง ๆ ส่วนกลุ่มอิสมาอีลียะฮ์ มุสตะอ์ละวี ซึ่งอยู่ร่วมสมัยกับราชวงศ์ฟาติมียะฮ์ และเคยอยู่ในอียิปต์ ปัจจุบันนี้อยู่ในอินเดีย พวกเขาสามารถดูแลรักษาตำราและแหล่งอ้างอิงของตนไว้ได้แม้ว่าพวกเขาไม่เคยมีเจตนาในการเผยแพร่ตำราของตนก็ตาม
ในปัจจุบันกลุ่มอิสมาอีลียะฮ์ นิซารี ที่เคยใช้ชีวิตอยู่ในเขต Almut ถูกเรียกว่ากะรีมออฆอ คาน (Karim Aga Khan)ซึ่งกำเนิดในเจนีวา และปัจจุบันใช้ชีวิตอยู่ ในปารีส เป็นบัณฑิตจากมหาวิทยาลัยฮาร์วาร์ด.
ฉายาอื่น ๆ.
ยุคเริ่มต้นมีผู้ไม่เห็นด้วยกับแนวทางอิสมาอีลียะฮ์เรียกพวกเขาว่า “มุลาฮิดะฮ์” หลังจากศตวรรษที่สาม (ฮิจเราะห์ศักราช)ถูกเรียกว่า กิรอมิเฏาะฮ์ แต่พวกเขาขนานนามตนเองว่า “ดะอ์วัต”หรือ “ดะอ์วัตฮาดียะฮ์” หมายถึงเชิญชวนจากผู้ชี้นำ ในยุคการปกครองราชวงศ์ฟาติมียะฮ์พวกเขาหลีกเลี่ยงที่จะเรียกตนเองว่ากลุ่มอิสมาอีลียะฮ์
ชาวอาหรับเรียกชาวอิสมาอีลียะฮ์ว่า กลุ่ม บาฏินียะฮ์ ซึ่งมีสาเหตุมาจากการที่พวกเขาแปลและอธิบายความหมายเนื้อหาของอัล-กุรอานในเชิงภายในของกุรอาน และหน้าที่ในการแปลจะถูกมอบให้แก่บุคคลที่อิสมาอีลียะฮ์เรียกพวกเขาว่า “อาจารย์” (มุอัลลิม)เท่านั้น พวกเขาไม่ยอมรับความหมายภายนอกของอัล-กุรอานโดยมีความเชื่อว่าอัล-กุรอานมีจิตวิญญาณและความหมายในเชิงลึก หรือ ความหมายภายใน และความหมายภายนอกเป็นเพียงความในเชิง เปรียบเทียบเท่านั้น
จุดกำเนิดอิสมาอีลียะฮ์.
ขบวนการอิสมาอีลียะฮ์มีจุดกำเนิดในอียิปต์ ภายในราชวงศ์ฟาติมียะฮ์ ชาวอิสมาอีลียะฮ์ ได้เผยแพร่แนวความคิดของตนและราชวงศ์ฟาตีมียะฮ์เป็นเวลายาวนาน ซึ่งมีเมือง เรย์ และ โคราซานในประเทศอิหร่านเป็นศูนย์กลาง ในศตวรรษที่สี่ การเผยแพร่ของอิสมาอียะฮ์มีอิทธิพลเป็นอย่างมากจึงส่งผลให้ผู้มีอำนาจจากซามานิยะฮ์หลายท่านเข้าร่วมกับพวกเขา ผู้ที่มีอำนาจที่สุดที่เข้าร่วมกับอิสมาอีละยะฮ์คือ อามีร นัศร์ ซามานี การยอมรับ ของอามีรนัศร์ สร้างกระแสต่อต้านจากบุคคลรอบข้างที่เป็นชาวเติร์กผู้ยึดติดในแนวทางของตนจึงสร้างแรงกดดันต่อต้านอามีรนัศร์ โดยการนำของผู้รู้ซุนนีเพื่อโค่นล้มแนวความคิดอิสมาอีลียะฮ์ จนทำให้อามีร นัศร์ต้องลงจากบัลลังก์ของตนและมอบให้ นูห์ พระราชโอรสของเขาครองบัลลังก์แทน หลังจากเหตุการณ์ดังกล่าวการกดดันจากชาวเติร์ก และ ผู้รู้ซุนนี่ ทวีคูณขึ้นเรื่อยๆ จนทำให้ขบวนการอิสมาอีลียะฮ์ ต้องจบลงพร้อมกับการจับและทารุณกรรมแกนนำทั้งหลาย ภายหลังจากยุคดังกล่าวการเผยแพร่แนวทางอิสมาอีลียะฮ์จึงเป็นไปอย่างลับ ๆ
อิสมาอีลียะฮ์ และ สุลต่านมะห์มุด.
ผู้มีอิทธิพลมากที่สุดจากกลุ่มอิสมาอีลียะฮ์และถูกสังหารในยุคดังกล่าว คือ Hasanak the Vizier เขาถูกแขวนคอ เนื่องจากถูกใส่ร้ายว่าเป็น กิรอมิเฏาะฮ์
อำนาจของฮัสซัน อิ ซับบาห์.
ในยุคจักรวรรดิเซลจุค ฮัสซัน ซับบาห์ ได้ขึ้นเป็นผู้นำของอิสมาอีลียะฮ์ในอิหร่าน เขาย้ายถิ่นฐานของตนไปยังหุบเขาและเป็นศูนย์กลางในการเผยแพร่แนวทางอิสมาอีลียะฮ์ ส่วนตนได้พักอยู่ใน Almut ภายหลังจากที่รู้สึกแข็งแกร่งขึ้นแล้วเขาย้ายออกจากอียิปต์และทำการเผยแพร่โดยลำพัง ซึ่งถือเป็นช่วงเวลาที่อิสมาอีลียะฮ์สามารถสร้างอิทธิพลได้มากที่สุด ฮัสซัน ซับบาห์ขับเคลื่อนขบวนการของตนโดยการเข่นฆ่า ซึ่งหนึ่งในนั้นคือการลอบสังหาร นิซาม อัล มุลก Nizam al-Mulk.
อิสมาอีลียะฮ์ และ มองโกล.
หลังจากที่ฮัสซัน ซับบาห์ จากไป ตัวแทนของเขาได้ยึดถือแนวทางการต่อสู้ และสู้รบกับชาวเติร์ก จนทำให้เขาต้องร่วมทัพกับสุลต่าน ญะลาลุดดีน คอรัซมชา เพื่อต่อสู้กับมองโกลที่กำลังบุกรุกอิหร่าน แต่สุดท้ายหัวหน้าของ Almut ถูกสังหารลงโดยชาวมองโกลเมื่อปี ๖๕๑
โปเกมอน ซูเปอร์มิสทะรีดันเจียน
โปเกมอน ซูเปอร์มิสทะรีดันเจียน  เป็นวิดีโอเกมโรกไลก์พัฒนาโดยบริษัทสไปค์ชุนซอฟท์ และจำหน่ายโดยบริษัท โปเกมอน จำกัดและนินเท็นโด ออกจำหน่ายประเทศญี่ปุ่นในวันที่ 17 กันยายน พ.ศ. 2558 และจำหน่ายอเมริกาเหนือในวันที่ 20 พฤศจิกายน พ.ศ. 2558
คุณจะกลายเป็นโปเกมอนและต้องผจญภัยกับมิสทะรีดันเจียน โลกโปเกมอนเกิดวิกฤต คุณต้องเป็นโปเกมอนและร่วมผจญภัยกับเพื่อนๆ ร่วมด้วยโปเกมอนในตำนานและโปเกมอนมายา ร่วมกับโปเกมอนกว่า 720 ตัว
เจ้าหญิงลูอีเซอแห่งปรัสเซีย (1808-1870)
เจ้าหญิงลูอีเซอแห่งปรัสเซีย  เป็นเจ้าหญิงเยอรมันจากราชอาณาจักรปรัสเซียซึ่งทรงอภิเษกสมรสเข้าสู่พระราชวงศ์เนเธอร์แลนด์ในฐานะพระชายาในเจ้าชายเฟรเดอริกแห่งเนเธอร์แลนด์
เจ้าหญิงลูอีเซอแห่งปรัสเซีย ประสูติ 1 กุมภาพันธ์ ค.ศ. 1808 ณ ราชอาณาจักรปรัสเซีย ทรงเป็นพระราชบุตรพระองค์ที่ 8 และพระราชธิดาพระองค์ที่ 3 ใน พระเจ้าฟรีดริช วิลเฮล์มที่ 3 แห่งปรัสเซีย กับ ลูอีเซอแห่งเมคเลินบวร์ค-ชเตรลิทซ์ สมเด็จพระราชินีแห่งปรัสเซีย
เจ้าหญิงลูอีเซอแห่งปรัสเซีย เสกสมรสกับ เจ้าชายเฟรเดอริกแห่งเนเธอร์แลนด์ เมื่อวันที่ 21 พฤษภาคม ค.ศ. 1825 ณ กรุงเบอร์ลิน รับพระราชทานพระอิสริยยศเป็น เจ้าหญิงลูอีเซอแห่งเนเธอร์แลนด์ พระชายา โดยทรงมีพระบุตรร่วมกันดังนี้
มีน (เพลงเทย์เลอร์ สวิฟต์)
ลิซ โรส
ลิซ โรส  เป็นนักแต่งเพลงคันทรีชาวอเมริกัน เป็นที่รู้จักจากการร่วมทำเพลงกับเทย์เลอร์ สวิฟต์ เธอได้แต่งเพลงและซิงเกิลต่าง ๆ ร่วมกับสวิฟต์จำนวนกว่า 20 เพลง เช่น "ไวต์ฮอร์ส" "เทียร์ดรอปส์ออนมายกีตาร์" และ "ยูบีลองวิทมี" ซึ่งทำให้เธอได้รับรางวัลแกรมมีรวมกับสวิฟต์ในปี ค.ศ. 2010
ลิซ โรส เกิดที่แดลลัส รัฐเท็กซัส และเติบโตในเออร์วิง รัฐเท็กซัส จากนั้นโรสย้ายไปอยู่แนชวิลล์ รัฐเทนเนสซี กับอดีตสามี จอห์นนี โรส และเริ่มแต่งเพลงให้เพื่อน หนึ่งในเพลงที่เธอแต่งคือ "เอลิซาเบธ" ขับร้องโดยบิลลี กิลแมน ในปี ค.ศ. 2003 แกรี อัลลัน นำเพลง "ซองส์อะเบาต์เรน" ที่โรสแต่ง (ร่วมกับแพต แม็กลาฟลิน) ขึ้นชาร์ตเพลงคันทรีในยี่สิบอันดับแรก
โรสเริ่มแต่งเพลงกับเทย์เลอร์ สวิฟต์ให้อัลบั้มแรกของสวิฟต์ในปี ค.ศ. 2006 โดยโรสร่วมแต่งจำนวนเจ็ดเพลง สองซิงเกิลแรกจากอัลบั้ม ได้แก่ "ทิม แม็กกรอว์" และ "เทียร์ดรอปส์ออนมายกีตาร์" ทำให้โรสได้รับรางวัลนักแต่งเพลงแห่งปีจากสมาคม Society of European Stage Authors and Composers (SESAC) เมื่อปี ค.ศ. 2007
โรสยังคงร่วมแต่งเพลงกับสวิฟต์ลงอัลบั้มที่สอง "เฟียร์เลส" เมื่อปี ค.ศ. 2008 โดยร่วมแต่งเพลง "ไวต์ฮอร์ส" "ยูบีลองวิทมี" และเพลง "เฟียร์เลส" เพลง "ไวต์ฮอร์ส" ได้รับรางวัลแกรมมีสาขาเพลงคันทรียอดเยี่ยมในปี ค.ศ. 2010 ขณะที่เพลง "ยูบีลองวิทมี" ได้เข้าชิงรางวัลสาขาเพลงแห่งปี
ในอัลบั้ม "เรด" อัลบั้มที่สี่ของสวิฟต์ โรสร่วมแต่งหนึ่งเพลง คือ "ออลทูเวลล์"
แมคโคไรด์
สุชัฒติ จั่นอี๊ด
เบลารุสภายใต้การยึดครองของเยอรมันในสงครามโลกครั้งที่สอง
การยึดครองหมู่เกาะแชนเนลของเยอรมัน
ลูอิสแห่งสวีเดน สมเด็จพระราชินีแห่งเดนมาร์ก
Dengue
Tai Chi 0
ไทเก๊ก หมัดเล็กเหล็กตัน
ไทเก๊ก หมัดเล็กเหล็กตัน  เป็นภาพยนตร์ฮ่องกงแนวกังฟู-กำลังภายในจากปี ค.ศ. 2012 กำกับโดย สตีเฟ่น ฟุง ภาพยนตร์เรื่องนี้เป็นภาคต่อของ ไทเก๊ก หมัดเล็กเหล็กตัน ภาค 2 นำแสดงโดย ,เหลียง เจียฮุย, แองเจลาเบบี, เผิง อวี๋เยี่ยน
เรื่องราวเกี่ยวกับชายหนุ่มที่ต้องการจะเป็นยอดฝีมือไทเก็ก โดยการเดินทางมาฝึกวิชาที่หมู่บ้านเล็กๆแห่งหนึ่ง แต่หารู้ไม่ว่าหมู่บ้านนี้ถูกปกครองด้วยเหล่าทหารสุดโหดที่กดขี่ชาวบ้านมานานนับปี โดยเหล่าชาวบ้านรู้ว่าชายหนุ่มผู้นี้คือความหวังเดียวของพวกเขา พวกเขาจึงช่วยให้ชายหนุ่มนั้นสำเร็จวิชาไทเก็ก เพื่อนำเอาไปปราบเหล่าทหารชั่ว
ลูอีสแห่งเนเธอร์แลนด์ สมเด็จพระราชินีแห่งสวีเดนและนอร์เวย์
ลูอีสแห่งเนเธอร์แลนด์ ( ; 3 สิงหาคม ค.ศ. 1828 - 30 มีนาคม ค.ศ. 1871) เป็นสมเด็จพระราชินีแห่งสวีเดนและนอร์เวย์ ในฐานะพระมเหสีในพระเจ้าคาร์ลที่ 15 แห่งสวีเดน
ลูอีสแห่งเนเธอร์แลนด์ สมเด็จพระราชินีแห่งสวีเดนและนอร์เวย์ "พระนามเดิม เจ้าหญิงลูอีสแห่งเนเธอร์แลนด์" เสด็จพระราชสมภพเมื่อวันที่ 5 สิงหาคม ค.ศ. 1828 ณ สหราชอาณาจักรเนเธอร์แลนด์ ทรงเป็นพระธิดาพระองค์ใหญ่ใน เจ้าชายเฟรเดอริกแห่งเนเธอร์แลนด์ และ เจ้าหญิงลูอีสแห่งปรัสเซีย (1808–1870) ทรงเป็นพระราชนัดดาใน พระเจ้าวิลเลิมที่ 1 แห่งเนเธอร์แลนด์ ทางสายพระบิดา และเป็นพระราชนัดดาใน พระเจ้าฟรีดริช วิลเฮ็ล์มที่ 3 แห่งปรัสเซีย ผ่านทางสายพระมารดา โดยการศึกษาของเจ้าหญิงลูอีสนั้น ทรงศึกษาใน เบลเยียม โดยทรงศึกษา ภาษาฝรั่งเศส ภาษาอังกฤษ ภาษาเยอรมัน และ ภาษารัสเซีย ทั้งนี้ทรงโปรดการเล่นเปียโนมาก
ในปี ค.ศ. 1849 พระองค์ทรงถูกวางให้เป็นพระวรชายาในอนาคตของ พระเจ้าคาร์ลที่ 15 แห่งสวีเดน ขระนั้นทรงดำรงพระอิสริยยศเป็น มกุฎราชกุมารแห่งสวีเดนและนอร์เวย์ พระราชโอรสใน พระเจ้าออสการ์ที่ 1 แห่งสวีเดน กับ โจเซฟินแห่งลอยเทนแบร์ก แต่การเสกสมรสของทั้ง 2 พระองค์ไม่ได้ประสบความสำเร็จในครั้งแรก โดย พระเจ้าออสการ์ที่ 1 แห่งสวีเดน ทรงมีพระราชประสงค์เชื่อสัมพันธ์ราชวงศ์ต่างๆในยุโรป โดยทรงจัดงานขึ้นอีกครั้ง โดยเจ้าหญิงลูอีสได้รับพระราชทานพระอิสริยยศเป็น เจ้าหญิงลูอีส มกุฎราชกุมารีแห่งสวีเดนและนอร์เวย์ พระวรชายา
สมเด็จพระราชินีแห่งสวีเดนและนอร์เวย์.
พระเจ้าคาร์ลที่ 15 แห่งสวีเดน และ สมเด็จพระราชินีลูอีสมีพระราชบุตรร่วมกัน 2 พระองค์คือ
สมเด็จพระราชินีลูอีส เสด็จสวรรคตเมื่อวันที่ 30 มีนาคม ค.ศ. 1871 สิริพระชนมพรรษา 42 พรรษา โดยพระบรมศพของพระองค์ถูกตั้งเคียงคู่พระราชสวามี
รายชื่อประเทศในทวีปเอเชียเรียงตามประชากร
นี่คือรายชื่อประเทศในทวีปเอเชียเรียงตามประชากรโดยจากการสำมะโนประชากร
สารที่ยับยั้งการสังเคราะห์โปรตีน
สารที่ยับยั้งการสังเคราะห์โปรตีน  เป็นกลุ่มของสารที่หยุดหรือชะลอการเจริญเติบโตหรือการเพิ่มจำนวนของเซลล์ โดยจะออกฤทธิ์รบกวนกระบวนการการสร้างโปรตีนสายใหม่โดยตรง
ถึงแม้ว่าการตีความตามคำจำกัดความดังข้างต้นทำให้สารกลุ่มนี้ดูเหมือนจะถูกจัดเป็นยาปฏิชีวนะ แต่ในทางปฏิบัติแล้ว สารกลุ่มนี้ยังหมายความรวมไปถึงสารบางชนิดที่ออกฤทธิ์ที่ระดับไรโบโซม ทั้งที่ออกฤทธิ์กับไรโบโซมโดยตรงและออกฤทธิ์รบกวนปัจจัยอื่นที่เกี่ยวข้องกับการแปรรหัสพันธุกรรม (translation factor) ซึ่งเป็นการใช้ประโยชน์จากการที่โพรแคริโอตและยูแคริโอตมีโครงสร้างของไรโบโซมที่แตกต่างกัน
โดยปกติแล้ว สารที่ออกฤทธิ์ยับยั้งการสังเคราะห์โปรตีนนั้นจะออกฤทธิ์ในกระบวนการแปรรหัสพันธุกรรมของเซลล์โพรคาริโอต  ที่ลำดับขั้นตอนที่แตกต่างกันออกไป เช่น ขั้นเริ่มต้น, ขั้นต่อสาย (รวมถึง ขั้นตอนการเข้าจับของอะมิโนเอซิลทีอาร์เอ็นเอ, การตรวจสอบลำดับของนิวคลีโอไทด์ในสายดีเอ็นเอ (proofreading), การขนส่งหมู่เปปทิดิล, และ การย้ายตำแหน่ง) และขั้นหยุด
ตำแหน่งออกฤทธิ์.
ยาต่อไปนี้เป็นยาที่ออกฤทธิ์ยับยั้งการสังเคราะห์โปรตีนโดยการเข้าจับกับหน่วยย่อย 30 เอสของไรโบโซม:
ยาต่อไปนี้เป็นยาที่ออกฤทธิ์ยับยั้งการสังเคราะห์โปรตีนโดยการเข้าจับกับหน่วยย่อย 50 เอสของไรโบโซม:
คาร์ล อันโทน เจ้าชายแห่งโฮเอ็นโซลเลิร์น
พอล-ฟิลิป โฮเอ็นโซลเลิร์น
โพธิ์ไทร สิทธิบุญเลิศ
โพธิ์ไทร สิทธิบุญเลิศ หรือ โพธิ์ไทร ส.พิชิตชัย เป็นนักมวยไทยชาวไทยจากอำเภอตาคลี จังหวัดนครสวรรค์ โดยในปี พ.ศ. 2520 เขาได้ปะทะกับจิตติ เมืองขอนแก่น ที่จับคู่กับจ๊อกกี้ ศิษย์กันภัย นับเป็นการต่อสู้แบบ 2 ต่อ 1 ครั้งแรกของวงการมวยไทย
นอกจากนี้ โพธิ์ไทรยังเป็นผู้เข้าทำศึกกับคิกบ็อกเซอร์ชาวญี่ปุ่นในแบบ 3 ต่อ 1 ที่สนามมวยเวทีลุมพินี
โพธิ์ไทร สิทธิบุญเลิศ เป็นนักมวยไทยจากค่ายสิทธิบุญเลิศ ค่ายเดียวกันกับศักดิ์พิมาย ฤทธิ์วิบูลย์ และประยุทธ สิทธิบุญเลิศ
พ.ศ. 2518 โพธิ์ไทรเคยเป็นฝ่ายชนะนักมวยไทยที่มีชื่อเสียงอย่างสายฟ้า แสงมรกต
พ.ศ. 2519 โพธิ์ไทรชิงตำแหน่งรุ่นจูเนียร์ไลท์เวทจากวิชิต ลูกบางปลาสร้อย ที่สนามมวยเวทีลุมพินี ซึ่งครั้งนั้น วิชิตเป็นฝ่ายถูกกรรมการไล่ลงจากสังเวียนในยกสุดท้าย เนื่องด้วยลดน้ำหนักมากเกินไป ส่งผลให้เกิดการชกผิดรูปแบบ
และในปี พ.ศ. 2520 ได้มีการแข่งขันมวยไทยแบบสองต่อหนึ่ง ขึ้นเป็นครั้งแรกในประวัติศาสตร์ของวงการ ซึ่งโพธิ์ไทร สิทธิบุญเลิศ พบกับจิตติ เมืองขอนแก่น ที่จับคู่จ๊อกกี้ ศิษย์กันภัย จากการแข่งครั้งนี้ โพธิ์ไทรเป็นฝ่ายชนะคะแนน
หลังจากนั้น เขาได้ขึ้นชกกับคิกบ็อกเซอร์ชาวญี่ปุ่น ในการต่อสู้แบบสามต่อหนึ่ง ที่สนามมวยเวทีลุมพินี โดยใช้กติกาแข่ง 6 ยก (คู่ละ 2 ยก) ซึ่งโพธิ์ไทรเป็นฝ่ายชนะการแข่ง
นอกจากนี้ โพธิ์ไทร สิทธิบุญเลิศ ยังเคยปะทะกับนักมวยไทยระดับตำนานอย่างพุฒ ล้อเหล็ก
Renyin palace rebellion
Palace Women's Uprising
โพธิ์ไทร ส.พิชิตชัย
การลุกฮือของนางใน
การก่อการกำเริบของนางใน
กบฏนางใน
ชลิต มากคง
ศิริ จิระพงษ์พันธ์
ศิริ จิระพงษ์พันธ์ ประธานกรรมการ บริษัท ไออาร์พีซี จำกัด (มหาชน) อดีตรัฐมนตรีว่าการกระทรวงพลังงานและกรรมการในคณะกรรมการทรัพยากรน้ำแห่งชาติในรัฐบาล พลเอกประยุทธ์ จันทร์โอชา ถือเป็นรัฐมนตรีว่าการกระทรวงพลังงาน คนที่ 12เป็น กรรมการอื่นในคณะกรรมการรถไฟแห่งประเทศไทย ในรัฐบาล ทักษิณ ชินวัตร
อดีตอาจารย์ประจำภาควิชาวิศวกรรมเคมี คณะวิศวกรรมศาสตร์ จุฬาลงกรณ์มหาวิทยาลัย
ศิริ จิระพงษ์พันธ์ หรือที่รู้จักกันในนาม ดร.ศิริ จิระพงษ์พันธ์ เกิดเมื่อวันที่ 10 มิถุนายน 2497 จบการศึกษา Bachelor of Science (วิศวกรรมเคมี) เกียรตินิยม สถาบันเทคโนโลยีแห่งแคลิฟอร์เนีย ประเทศสหรัฐอเมริกาและ Professional of Science (วิศวกรรมเคมี) สถาบันเทคโนโลยีแห่งแมสซาซูเซ็ทส์ ประเทศสหรัฐอเมริกา
ดร.ศิริ หลังจบการศึกษาเคยรับราชการเป็นอาจารย์ประจำภาควิชาวิศวเคมี คณะวิศวกรรมศาสตร์ จุฬาลงกรณ์มหาวิทยาลัย ในปี 2523
ต่อมาเป็นอดีต กรรมการ บริษัท ไทยออยล์ จำกัด (มหาชน) กรรมการบริษัท ปาริชาติ (1992) จำกัด , กรรมการบริษัท เครดิต ฟองซิเอร์ แอล พี เอ็น จำกัด , กรรมการบริษัท ซินเนอจี โซลูชั่น จำกัด, กรรมการบริษัท ไทยวัฒนาฟาร์มาซูติคัลเด็กซ์โทรส จำกัด ,กรรมการบริษัท บีเอ็มที กลัยคอล จำกัด ,กรรมการบริษัท โพลีเมอร์ แพคเกจจิ้ง แอนด์ เทรดดิ้ง จำกัด ,กรรมการบริษัท วัน เอเชี่ยน ดีเวลลอปเม้นท์ จำกัด และ กรรมการบริษัท สุทศมิตร จำกัด อดีตกรรมการและเลขานุการมูลนิธิเพื่อสถาบันปิโตรเลียมแห่งประเทศไทย อดีตผู้จัดการฝ่ายวางแผนและประสานงานของบริษัท ปิโตรเคมีแห่งชาติ จำกัด อดีตรองผู้จัดการอาวุโส ด้านกิจการวานิชธนกิจ ธนาคารกรุงเทพ
ในขณะที่ ศิริ จิระพงษ์พันธ์ ย้ายมาทำงานที่ธนาคารกรุงเทพ ตามคำชวนของ ชาตรี โสภณพนิช ไพรินทร์ ชูโชติถาวร สุพัฒนพงษ์ พันธ์มีเชาว์ ได้ย้ายมาทำงานที่ธนาคารกรุงเทพด้วย โดยนาย ชาตรี โสภณพนิช ให้ นาย ชาติศิริ โสภณพนิช เป็นหัวหน้างาน
การประจักษ์ของพระแม่มารีย์
การประจักษ์ของพระแม่มารีย์  หมายถึง การที่พระแม่มารีย์ (มารดาพระเยซู) หลังจากจบชีวิตบนโลกนี้แล้ว ได้มาปรากฏให้บางคนได้เห็น ซึ่งรับรู้ได้ทางประสาทสัมผัสหรือทางความรู้สึก คริสตชนเชื่อว่าเป็นเหตุการณ์เหนือธรรมชาติที่พระเป็นเจ้าทรงอนุมัติให้เกิดขึ้น คริสตจักรจึงกำหนดให้มีวันฉลอง ตั้งสักการสถาน และถวายสมัญญาแก่แม่พระเพื่อแสดงการยกย่องแม่พระตามโอกาส อย่างไรก็ตามคริสตจักรไม่ถือว่าเรื่องนี้เป็นข้อความเชื่อ
การประจักษ์ของพระแม่มารีย์ที่ได้รับการรับรองจากสมณะกระทรวงหลักความเชื่อมี ดังนี้ (ในที่นี้อิงจากการรับรองของคริสตจักรโรมันคาทอลิก
นอกจากนี้ยังมีรายงานแม่พระประจักษ์อีกหลายครั้งที่ยังไม่ได้รับการรับรองจากคริสตจักร เช่น แม่พระประจักษ์ที่อากิตะ แม่พระสุขภาพดี (แม่พระประจักษ์ที่ทมิฬนาทุ) เป็นต้น
เจ้าแม่จุ้ยบ้อเนี้ย
อาเมเลีย เวกา
อวี่ อันอัน
Candice Yu
สโมสรฟุตบอลโรงเรียนจ่าอากาศ
สโมสรโรงเรียนจ่าอากาศ เป็นสโมสรฟุตบอลในประเทศไทย ตั้งอยู่ที่อำเภอลำลูกกา จังหวัดปทุมธานี เป็นตัวแทนทีมฟุตบอลของโรงเรียนจ่าอากาศ ปัจจุบันลงแข่งขันในระดับไทยแลนด์ อเมเจอร์ลีก
สโมสรเคยเข้าร่วมการแข่งขัน ไทยลีกดิวิชัน 1 ฤดูกาล 2550 ก่อนที่จะตกชั้นมาเล่นในฟุตบอลชิงถ้วยพระราชทาน
อีเอฟแอลลีกวัน ฤดูกาล 2017–18
อีเอฟแอลลีกวัน ฤดูกาล 2017–18 (หรือเรียกว่า สกายเบตลีกวัน ด้วยเหตุผลด้านผู้สนับสนุน) เป็นการแข่งขันฤดูกาลที่ 14 ของอีเอฟแอลลีกวันฤดูกาลแรกของลีกภายใต้ชื่อปัจจุบันและในฤดูกาลที่ 25 ภายใต้รูปแบบการแบ่งลีกปัจจุบัน
ทีมเข้าแข่งขันทั้งหมด 24 ทีม โดยเป็น 17 ทีมจากในฤดูกาล 2016-17, 3 ทีมที่ตกชั้นจากฟุตบอลลีกแชมเปียนชิป ฤดูกาล 2016–17 และอีก 4 ทีมที่เลื่อนชั้นจากฟุตบอลลีกทู ฤดูกาล 2016-17
กระทรวงคมนาคม (ประเทศรัสเซีย)
กระทรวงคมนาคมสหพันธรัฐรัสเซีย  เป็นกระทรวงของประเทศรัสเซียซึ่งดูแลโดยรัฐบาลรัสเซีย มีหน้าที่รับผิดชอบในการพัฒนานโยบายกฎระเบียบทางกฎหมายเกี่ยวกับการบิน, การขนส่งทางทะเล, การขนส่งทางน้ำ, การขนส่งทางรถไฟ, การขนส่งทางถนน, การดูแลระบบรถไฟใต้ดินในเมือง และยานพาหนะเชิงพาณิชย์ภายในประเทศ กระทรวงยังมีหน้าที่ในการสำรวจและทำแผนที่เพื่อดูลักษณะทางภูมิศาสตร์ มีสำนักงานใหญ่อยู่ในกรุงมอสโก
ในช่วงวันที่ 9 มีนาคม พ.ศ. 2547 ถึง 20 พฤษภาคม พ.ศ. 2547 กระทรวงคมนาคมถูกรวมเข้ากับกระทรวงที่ชื่อว่า กระทรวงคมนาคมและการสื่อสารแห่งสหพันธรัฐรัสเซีย
คณะโลจิสติกส์และซัพพลายเชน มหาวิทยาลัยศรีปทุม
ตำบลก้านเหลือง (อำเภอแวงน้อย)
ก้านเหลือง เป็นตำบลหนึ่งในอำเภอแวงน้อย จังหวัดขอนแก่น ตั้งอยู่ทางทิศตะวันออกเฉียงเหนือของอำเภอ ห่างจากตัวอำเภอประมาณ 11 กิโลเมตร พื้นที่ทั้งหมดอยู่ในความรับผิดชอบของเทศบาลตำบลก้านเหลือง
ก้านเหลืองเดิมเป็นเพียงหมู่บ้านเล็ก ๆ ในเขตปกครองหมู่ที่ 11 ตำบลแวงน้อย อำเภอพล ต่อมามีประชากรพลเมืองมากขึ้นทางราชการจึงประกาศแยกท้องที่บางส่วนออกมาจัดตั้งเป็นตำบลชื่อ "ตำบลก้านเหลือง" เมื่อวันที่ 26 มกราคม พ.ศ. 2511
ต่อมากระทรวงมหาดไทยประกาศแยกท้องที่ 6 ตำบลของอำเภอพลออกมาจัดตั้งเป็นกิ่งอำเภอแวงน้อย จึงมีผลทำให้ตำบลก้านเหลืองย้ายมาขึ้นกับกิ่งอำเภอแวงน้อย ต่อมาเมื่อวันที่ 5 กรกฎาคม พ.ศ. 2516 ได้มีการจัดตั้งสภาตำบลก้านเหลืองขึ้นในพื้นที่
จนกระทั่งเมื่อวันที่ 16 ธันวาคม พ.ศ. 2539 กระทรวงมหาดไทยได้ประกาศจัดตั้งสภาตำบลก้านเหลืองเป็นองค์การบริหารส่วนตำบลก้านเหลือง และเมื่อวันที่ 27 ตุลาคม พ.ศ. 2552 ได้จัดตั้งเป็นเทศบาลตำบลก้านเหลือง ตามประกาศกระทรวงมหาดไทย เรื่อง จัดตั้งองค์การบริหารส่วนตำบลก้านเหลือง อำเภอแวงน้อย จังหวัดขอนแก่น เป็นเทศบาลตำบลก้านเหลือง มาจนปัจจุบัน
ตำบลก้านเหลืองตั้งอยู่ทางทิศตะวันออกเฉียงเหนือของอำเภอแวงน้อย มีอาณาเขตติดต่อกับตำบลข้างเคียง ดังนี้
ตำบลก้านเหลืองมีลักษณะภูมิประเทศที่ราบดินเหนียวบนทราย พื้นที่ตอนบนเป็นป่าสาธารณะและภูเขา พื้นที่ตอนกลางและตอนล่างเป็นที่ลุ่มเหมาะแก่การเพราะปลูก มีแหล่งน้ำตามธรรมชาติที่สำคัญคือ ลำห้วยตะกั่ว ลำห้วยพระเจ้า ลำห้วยหินแตก ลำห้วยหินลอด และลำห้วยโสกราช และหนองน้ำสาธารณะต่าง ๆ เป็นต้น
ตำบลก้านเหลืองแบ่งออกเป็น 14 หมู่บ้าน ได้แก่
ฟาโรห์ลูพุดที่หนึ่ง
ฟาโรห์ลูพุตที่หนึ่ง (หรือ อูพุตที่หนึ่ง) เป็นฟาโรห์ที่ปกครองอียิปต์ร่วมกับฟาโรห์เปดูบาสทิสที่หนึ่ง ซึ่งเป็นพระบิดาของพระองค์ในช่วงต้นของราชวงศ์ที่ 23
ฟาโรห์เนเฟอร์คาเรที่ 1
ฟาโรห์เนเฟอร์คาเรที่หนึ่ง เป็นพระนามของฟาโรห์ที่กล่าวกันว่าปกครองในสมัยราชวงศ์ที่ 2 ของอียิปต์โบราณ โดยระยะเวลาของการครองราชย์ของพระองค์นังไม่เป็นที่แน่ชัด แต่สันนิษฐานได้ว่าพระองค์อาจจะครองราชย์ประมาณ 25 ปี โดยมาเนโท
รายชื่อนครในประเทศเวียดนาม
รัฐบาลเวียดนามได้นิยามเมืองหรือนครไว้ว่า เป็นนิคมที่มีพื้นที่และประชากรมากจนสามารถมีบทบาทสำคัญในแง่การเมือง เศรษฐกิจ และวัฒนธรรมได้ สถานะของเมืองและนครต่าง ๆ ในเวียดนามจัดอยู่ในหมวดหมู่ 4 หมวดหมู่ ได้แก่ ชั้นพิเศษ, ชั้นหนึ่ง (I), ชั้นสอง (II) และชั้นสาม (III)
อยู่ภายใต้การควบคุมของรัฐบาลเวียดนาม ปัจจุบันมีเทศบาลนครทั้งหมด 5 แห่งด้วยกัน
เมืองประจำจังหวัด.
อยู่ภายใต้การปกครองของจังหวัดนั้น ๆ
เอ็มเมอร์สัน อึมนังกากวา
เอ็มเมอร์สัน อึมนังกากวา (เกิด 15 กันยายน 1942) เป็นนักการเมืองซิมบับเวซึ่งเป็นประธานาธิบดีซิมบับเวคนที่สามและคนปัจจุบัน เขาเป็นพันธมิตรเหนียวแน่นของรอเบิร์ต มูกาบี ประธานาธิบดีคนก่อนหน้า และสมาชิกอาวุโสของพรรครัฐบาล ZANU–PF อึมนังกากวาเป็นรองประธานาธิบดีซิมบับเวคนแรกตั้งแต่ปี 2014 จนถูกปลดจากตำแหน่งในต้นเดือนพฤศจิกายน 2017 ซึ่งก่อให้เกิดรัฐประหาร วันที่ 21 พฤศจิกายน 2017 มูกาบีลาออก และอึมนังกากวาสาบานตนเป็นประธานาธิบดีเมื่อวันที่ 24 พฤศจิกายน 2017
เทศบาลตำบลเปือยน้อย
เทศบาลตำบลเปือยน้อย ตั้งอยู่ที่ อำเภอเปือยน้อย จังหวัดขอนแก่น ครอบคลุมพื้นที่บางส่วนของตำบลเปือยน้อยและบางส่วนของตำบลสระแก้ว  อยู่ห่างจากกรุงเทพมหานครประมาณ 446 กิโลเมตร ห่างจากจังหวัดขอนแก่นประมาณ 82 กิโลเมตร เป็นสภาพพื้นที่แบบลูกฟูก มีลักษณะเป็นป่าโปร่งสลับทุ่งนา สูงจากระดับน้ำทะเลประมาณ 150 – 300 เมตร ลักษณะพื้นดินโดยทั่วไปเป็นดินร่วนปนทราย ไม่อุ้มน้ำ มีความอุดมสมบูรณ์ของดินต่ำ มีแหล่งน้ำหรือแม่น้ำที่สำคัญ คือห้วยลำพังชู ห้วยวังตับควาย บึงหนองแวง สระวงษ์ สระหนองแวง  หนองคุยมักเค็ง และเป็นแหล่งท่องเที่ยวทางประวัติศาสตร์โบราณคดี คือ ปราสาทเปือยน้อย หรือ กู่เปือยน้อย
เทศบาลตำบลเปือยน้อย เดิมก่อตั้งเป็น สุขาภิบาลเปือยน้อย โดยแบ่งท้องที่บางส่วนของตำบลเปือยน้อยและตำบลสระแก้วบางส่วนออกมาจัดตั้งขึ้นในเมื่อวันที่ 22 เมษายน พ.ศ. 2528 ต่อมาเมื่อวันที่ 25 พฤษภาคม พ.ศ. 2542 ได้รับการยกฐานะเปลี่ยนแปลงจากสุขาภิบาลเปือยน้อย เป็นเทศบาลตำบลเปือยน้อย ตามประกาศในราชกิจจานุเบกษา เล่มที่ 116 ตอนที่ 9 ก. ลงวันที่ 9 กุมภาพันธ์ 2542 ตามพระราชบัญญัติเปลี่ยนแปลงฐานะของสุขาภิบาล พ.ศ. 2542 มาจนปัจจุบัน
เทศบาลตำบลเปือยน้อย ครอบคลุมพื้นที่บางส่วน 2 ตำบล คือ ตำบลเปือยน้อยและตำบลสระแก้ว แบ่งออกเป็นจำนวน 10 ชุมชน ได้แก่
เทศบาลตำบลสระแก้ว
เทศบาลตำบลสระแก้ว ตั้งอยู่ที่ อำเภอเปือยน้อย จังหวัดขอนแก่น ครอบคลุมพื้นที่บางส่วนของตำบลสระแก้วและบางส่วนของตำบลเปือยน้อย (นอกเขตเทศบาลตำบลเปือยน้อย) ลักษณะภูมิประเทศเป็นลูกคลื่นลาดรอนจากทิศตะวันตก ลาดต่ำลงมาทางทิศตะวันออก ลักษณะพื้นที่ดินโดยทั่วไปเป็นดินร่วนปนทราย ไม่อุ้มน้ำ ความอุดมสมบูรณ์ของดินต่ำ มีแหล่งน้ำธรรมชาติไหลผ่าน คือ ลำห้วยเลาใหญ่ ลำห้วยเลาน้อย ลำห้วยเสียว ลำห้วยโสกผือ และลำห้วยลำพังชู
บ้านสระแก้ว แต่เดิมเป็นหมู่บ้านเล็ก ๆ ในเขตท้องที่ตำบลเปือยน้อย อำเภอบ้านไผ่ ต่อมาได้มาประกาศจัดตั้งกิ่งอำเภอเปือยน้อยขึ้นโดยแบ่งท้องที่บางส่วนของอำเภอบ้านไผ่จำนวน 2 ตำบล คือท้องที่ตำบลเปือยน้อยและตำบลวังม่วง
ต่อมาเมื่อวันที่ 28 พฤษภาคม พ.ศ. 2523 ได้มีประกาศจัดตั้งตำบลขึ้นในท้องที่กิ่งอำเภอเปือยน้อย โดยแบ่งแยกท้องที่ตำบลเปือยน้อยออกมาจัดตั้งเป็น ตำบลสระแก้ว โดยมีฐานะเป็น สภาตำบลสระแก้ว
จนกระทั่งต่อมาเมื่อวันที่ 16 ธันวาม พ.ศ. 2539 กระทรวงมหาดไทยได้เปลี่ยนแปลงฐานะจาก สภาตำบลสระแก้ว เป็น องค์การบริหารส่วนตำบลสระแก้ว และเมื่อวันที่ 2 พฤษภาคม พ.ศ. 2544 องค์การบริหารส่วนตำบลสระแก้ว ได้รับการจัดตั้งและเปลี่ยนแปลงฐานะจากองค์การบริหารส่วนตำบลสระแก้วเป็น เทศบาลตำบลสระแก้ว ตามประกาศกระทรวงมหาดไทย เมื่อวันที่ 27 ตุลาคม พ.ศ. 2552 มาจนปัจจุบัน